Ник Ван Эксел

**Никки "Ник" Максвель Ван Эксел** ()  нь (1971 оны 11 сарын 27-нд Висконсиний Кеношад төрсөн) Америкийн сагсан бөмбөгч юм. Солгой гараар шиддэг, холбогчийн байрлалд тоглодог НБА-гийн тоглогч байсан ба одоогоор Атланта Хоокс багийн туслах дасгалжуулагчийн албыг хашиж байгаа. 

## Их Сургууль
Цинциннатийн их сургуулийн 3-р курст НСАА шигшээ тоглолтын шилдэг 4, 4-р курст шилдэг 8-д багаа шалгарахад гол үүрэг гүйцэтгэж, АП (Америкийн сагсан бөмбөгийн долоо хоног, сар тутмын сэтгүүл)-ийн сонгон шалгаруулдаг Бүх Америкийн шилдэг 3-р багт нэрлэгдэж, Вүүдений нэрэмжит шагналыг хүртэж байсан. 2 улирал тоглосон боловч Цинциннат их сургуулийн түүхэнд 3 онооны шидэлтийг 411 удаа шидсэнээс 147 удаа оруулж, .358 хувьтай гүйцэтгэсэн рекорд нь өнөөг хүртэл эвдэгдээгүй байна.

## НБА дахь замнал
НБА-д нийт 13 жилийн замналдаа Л.А.Лэйкерс, Денвер Наггетс, Даллас Маверикс, Гөүлдэн Стэйт Ворриорс, Портлэнд Трэйл Блэйзерс болон Сан Антонио Спарс багуудад тоглож байсан байна.

1993 оны драфтын 1-р тойргийн 37 дахь сонголтоор Лэйкерс баг сонгосноор замналаа эхлүүлсэн. Түүнийг Лэйкерсийн эгнээнд нэгдэх үед ЛАЛ нь "Showtime" үеийн төгсгөл болж 18 жил тасалдалгүй орсон плэй-оффоос гардуур үлдээд байлаа. Ван Эксэл болон дараа жилийн драфтаар сонгогдсон Эдди Жонс дээр тулгуурлан Лэйкерс сэргээн босголтыг хийж эхлэсэн юм. 1994-95 оны улиралд Ван Эксэл, Жонс хоёрын хүчин зүтгэлээр баг нь дахин плэй-оффт эргэн ирсэн ба дасгалжуулагч Дель Харрис оны шилдэг дасгалжуулагчаар шалгарав.
Лэйкерст байх хугацаандаа нэг тоглолтод дунджаар 14.9 оноо, 7.3 ашигтай дамжуулалт хийж, ашигтай дамжуулалтын үзүүлэлтээр 2 удаа улирлын тоглолтын шилдэг 10-т багтаж байжээ.

1996 оны НБА-гийн драфаар Коби Брайантыг авч, Дерек Фишер, Шакил О'Нилийг солилцоогоор багтаа нэгтгэснээр Лэйкерс плэй-оффт 5-аар гарч, 4-өөр гарсан Сиэтл Супер Сониксийг хожин 2-р шатанд шалгарав. 

1998 оны 6 сарын 24нд, 5 улирал гарааны холбогчоор тоглосон тэрээр Лэйкерсээс Тони Батиер, тэр жилийн драфтаар сонгогдсон Тайлор Льютай цуг Денвер Наггетс руу явлаа. Тэр үед лигийн муу багуудын нэг байсан Денверт 4 улирал тоглохдоо Ван Эксэл өөрийн замналын хамгийн оргил амжилтыг үзүүлж, нэг тоглолтод дунджаар 17.9 оноо, 8.3 ашигтай дамжуулалт хийж байсан. Тэгээд 2001-02 улиралдд 27 тоглолтод 21.4 оноог Денверийн өмсгөлтэй дунджилжээ.

2002 оны 2 сарын 21нд Денвер нь Ван Эксэлийг Рааф ЛаФренз, Эвери Жонсон, Тарик Авдул-Вахад нарын хамт Даллас руу Хуван Ховард, Доннель Хэрви, Тим Хардавэй болон 2002 оны драфтийн 1-р тойргийн эрхээр явуулжээ.

Далласт гүйцэтгэх үүрэг нь улам багассан ч, 3 оноо шидэлтээр тоглолтыг шийддэг гол хүн байлаа. Тэрээр 2002-03 улиралын тоглолтод дунджаар 15.5 оноо, 2003 оны плэй-оффт дунджаар 20 оноо авч,  Сакраментотой хийсэн цувралд багаа хожиход голлох үүрэг гүйцэтгэсэн юм.

2003 оны 8 сарын 18-нд Гөүлден Стэйт Воүриөс Ван Эксэлийг Эван Эсчмэйер, Эвери Жонсон, Попэй Жонс болон Антони Ридгудтай цуг Даллас руу Энтуан Жэмисон, Крис Майлс, Данни Фортсон, Жири Вэйлш  нараар сольсон юм. 2003-04 оны улиралд тэрээр замналдаа хамгийн цөөн 39-хөн тоглолтод оролцож, дунджаар 12.6 оноо авч, 5.3 ашигтай дамжуулалт хийжээ.

2004 оны 7  сарын 20-нд Воүриөс нь Дайл Дэвис, Дан Дайк нараар солиж Портланд Трэйл Блэйзерс руу явуулав. Блэйзерст тэр 53 тоглолтод оролцож, дунджаар 11 оноо авч байсан.

2005 оны 8 сарын 3-нд Ван Эксэл нь Портлэнд багаас хасагдсан ба 8 сарын 29-нд аваргын бөгж горилон Сан-Антонио Спарс багтай гэрээ байгуулжээ. Гэвч энэ нь түүний НБА-гийн өмсгөлийг өмсөх сүүлийн улирал болсон юм. Бэртлийн улмаас 65 тоглолтод оролцон, өөрийн замнал дахь хамгийн муу үзүүлэлт болох нэг тоглолтод дунджаар 15 минут тоглож, 5.5 оноо авч байв. Плэй-оффт Сан-Антонио Далласт 7 тоглолтонд ялагдал хүлээв. Ван Эксэл энэ цувралд өөрийн чадвар, бололцоог бүрэн дүүрэн гаргаж чадаагүй юм. 2 өдрийн дараа ИСПН-ын Пардон шоу нэвтрүүлэгт оролцон  сурвалжлагч Тони Корнхэйсер, Майкл Вилбон нарт ярилцлага өгөх үедээ зодог тайлж буйгаа мэдэгдсэн юм. 

## Карьерийн оргил мөч
* Ван Эксел нь алдарт Бостон гарденд хамгийн сүүлд оноо авсан тоглогч юм. Бостон Лэйкерс хоёрын тоглолтод бүүзер шидэлтийг амжилттай гүйцэтгэж багаа ялалтад хүргэсэн.
* 13 улирал НБАд өнгөрүүлэхдээ ашигтай дамжуулалт өгсөн шилдэг 15 тоглогчид 8 удаа шалгарсан.
* Оны шилдэг шинэ тоглогчийн 2-р баг (1993-94онуудад)
* 1995 оны плэй-оффын Дорнод конфеенцийн финалын Спарс багтай хийсэн 5 дахь тоглолтонд 2 чухал шидэлтийг амжилттай болгосон. Эхнийх нь тоглолтыг нэмэлт цагт оруулж, 2 дахь шидэлт нь багаа хожилд хүргэсэн.
* 1998 оны Бүх оддын тоглолтод багийнхаа 2 тоглогчтой цуг гурвуулаа оролцсон.
* 2006 оны плэй-оффт, Спарстай хийсэн тоглолтонд сэлгээнээс оролцсон ч 1 тоглолтод дунджаар 18.9 оноо авсан.
* НБА-гийн түүхэнд 3 онооны шидэлтийг  1,528 удаа амжилттай болгосноороо 7-д бичигддэг.
* Лэйкерс багийн түүхэнд 3 онооны шидэлтийг 750 удаа амжилттай болгосноор 2-т ордог.

## Эшлэл
## Гадаад холбоос
*Nick Van Exel NBA Profile
*HoopsHype's Scouting Report
*

Ангилал:АНУ-ын сагсан бөмбөгчин
Ангилал:Америкчууд
Ангилал:1971 онд төрсөн